CELEX: 32021D0615(01)
Language: sk
Date: 2021-06-04 00:00:00
Title: Rozhodnutie Komisie zo 4. júna 2021 týkajúce sa poskytovania licencie na logo sústavy Natura 2000 2021/C 229/03

15.6.2021   
               
               
                  SK
               
               
                  Úradný vestník Európskej únie
               
               
                  C 229/6
               
            
         ROZHODNUTIE KOMISIE
         zo 4. júna 2021
         týkajúce sa poskytovania licencie na logo sústavy Natura 2000
         (2021/C 229/03)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (1), a najmä na jej článok 17 ods. 3,
         so zreteľom na rozhodnutie Komisie z 19. septembra 2001 (PV1536), ktorým sa generálnym riaditeľom a vedúcim útvarov zveruje právomoc rozhodovať o potrebe podať žiadosť o ochranu práv duševného vlastníctva vyplývajúcich z činností alebo programov, za ktoré sú zodpovední, o udeľovaní príslušných licencií, o nadobúdaní, prevode alebo odovzdaní či vzdaní sa práv a ktorým sa generálnym riaditeľom zveruje právomoc administratívneho vykonávania, ktoré s tým súvisí,
         keďže:
         
                     (1)
                  
                  
                     Ako sa uvádza v článku 191 zmluvy, politika Únie v oblasti životného prostredia má prispievať k sledovaniu cieľa zachovať, chrániť a zlepšovať kvalitu životného prostredia, čo zahŕňa ochranu prírodných biotopov a voľne žijúcich živočíchov a rastlín.
                  
               
                     (2)
                  
                  
                     Účelom smernice 92/43/EHS je podporovať zachovanie biodiverzity prostredníctvom opatrení na úrovni EÚ s cieľom zachovať a obnoviť ohrozené biotopy a druhy. Účelom smernice Európskeho parlamentu a Rady 2009/147/ES (2) je zaručiť rozsiahlu ochranu voľne žijúcich vtákov a ich biotopov.
                  
               
                     (3)
                  
                  
                     Smernica 92/43/EHS a smernica 2009/147/ES tvoria základ ekologickej sústavy určených lokalít ochrany prírody známej pod názvom sústava Natura 2000.
                  
               
                     (4)
                  
                  
                     Logo NATURA 2000 bolo navrhnuté s cieľom podporovať túto ekologickú sústavu a výbor pre biotopy ho schválil 15. januára 1996. Vlastníkom autorských práv na logo NATURA 2000 je Európska únia.
                  
               
                     (5)
                  
                  
                     Komisia a členské štáty logo NATURA 2000 používajú na identifikáciu lokalít sústavy Natura 2000 a na zvyšovanie informovanosti o sústave.
                  
               
                     (6)
                  
                  
                     Je vhodné podporovať používanie loga NATURA 2000 na účely komunikovania o výhodách, ktoré sústava Natura 2000 môže priniesť miestnym hospodárstvam a na budovanie nových partnerstiev so správcami lokalít, vlastníkmi pôdy, užívateľmi pôdy a miestnymi podnikmi a zároveň zlepšiť vnímanie sústavy Natura 2000 a zvýšiť podporu v jej prospech. Preto je vhodné poskytovať bezplatnú licenciu na používanie loga NATURA 2000.
                  
               
                     (7)
                  
                  
                     V snahe zabezpečiť, aby sa logo NATURA 2000 používalo spôsobom, ktorý skutočne prispeje k cieľom ochrany lokalít sústavy Natura 2000, ako aj s cieľom zabrániť jeho zneužitiu, je potrebné stanoviť podmienky používania loga NATURA 2000,
                  
               ROZHODLA TAKTO:
         
            Jediný článok
            Komisia môže na žiadosť členského štátu udeliť licenciu na používanie loga NATURA 2000 v súlade s licenčnou zmluvou stanovenou v prílohe.
         
         
            V Bruseli 4. júna 2021.
            
               
                  Za Komisiu
               
               Florika FINK-HOOIJER
               
                  generálna riaditeľka pre životné prostredie
               
            
         
         
            (1)  Ú. v. ES L 206, 22.7.1992, s. 7.
         
            (2)  Smernica Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (Ú. v. EÚ L 20, 26.1.2010, s. 7).
      
      
         
            PRÍLOHA
            k rozhodnutiu Komisie týkajúcemu sa poskytovania licencie na logo sústavy Natura 2000
            
               
                  LICENČNÁ ZMLUVA
                  
                     
                  Medzi:
                  
                     Európskou úniu, ktorú zastupuje Európska komisia – so sídlom na adrese 200, Rue de la Loi, 1000 Brussels, Belgicko – ktorú na účely tejto zmluvy zastupuje Florika FINK-HOOIJER, generálna riaditeľka pre životné prostredie (ďalej len „poskytovateľ licencie“)
                  a
                  
                     [XXXXXXX](ďalej len „nadobúdateľ licencie“).
                  „Poskytovateľ licencie“ aj „nadobúdateľ licencie“ sa individuálne označujú pojmom „zmluvná strana“ a kolektívne ako „zmluvné strany“.
                  Vzhľadom na dielo (ďalej len „licencovaný materiál“):
                  logo NATURA 2000, ako sa opisuje v prílohe.
                  Keďže:
                  Európska únia (ďalej len „EÚ“) považuje zachovanie, ochranu a zlepšenie kvality životného prostredia vrátane zachovania prírodných biotopov a voľne žijúcich živočíchov a rastlín za základný cieľ vo všeobecnom záujme, ktorý EÚ sleduje, ako sa uvádza v článku 191 Zmluvy o fungovaní Európskej únie.
                  EÚ prijala smernicu 92/43/EHS o ochrane prirodzených biotopov a voľne žijúcich živočíchov a rastlín (1) (ďalej len „smernica o biotopoch“) v snahe podporovať zachovanie biodiverzity prostredníctvom opatrení na úrovni EÚ s cieľom zachovať a obnoviť ohrozené biotopy a druhy.
                  EÚ prijala smernicu 2009/147/ES o ochrane voľne žijúceho vtáctva (2) (ďalej len „smernica o vtákoch“) s cieľom zaručiť rozsiahlu ochranu voľne žijúcich vtákov a ich biotopov.
                  Smernica o biotopoch a smernica o vtákoch tvoria základ ekologickej sústavy určených lokalít ochrany prírody známej pod názvom sústava Natura 2000.
                  S cieľom propagovať túto ekologickú sústavu sa v súlade s článkom 17 ods. 3 smernice o biotopoch vytvorilo logo „NATURA 2000“. Logo je vyobrazené v prílohe.
                  Európska komisia a členské štáty toto logo používajú na identifikáciu lokalít sústavy Natura 2000.
                  Európska komisia a členské štáty zastúpené vo výbore pre biotopy zriadenom podľa článku 20 smernice o biotopoch sa rozhodli používať logo „NATURA 2000“ pri komunikovaní o výhodách, ktoré sústava Natura 2000 môže priniesť miestnym hospodárstvam. Takéto používanie loga takisto pomôže budovať nové partnerstvá medzi správcami lokalít, vlastníkmi pôdy, užívateľmi pôdy a miestnymi podnikmi a zároveň zlepšiť vnímanie sústavy Natura 2000 a zvýšiť podporu v jej prospech.
                  EÚ trvá na skutočnosti, že je vlastníkom práv duševného vlastníctva vrátane autorského práva alebo práva na dizajn loga „NATURA 2000“ bez akýchkoľvek obmedzení a je ochotná udeliť členským štátom licenciu na jeho používanie podľa podmienok stanovených v tejto zmluve.
                  Zmluvné strany dohody sa dohodli takto:
                  I.   UDELENIE LICENCIE:
                  
                  
                           
                              1.
                           
                           
                              Poskytovateľ licencie udeľuje za podmienok tejto zmluvy nadobúdateľovi licencie neexkluzívne, bezplatné, podmienené právo s možnosťou udeliť sublicenciu na používanie, tlač, uverejňovanie, reprodukciu, zobrazovanie a začleňovanie licencovaného materiálu v kontexte sústava Natura 2000 na účely stanovené v klauzule II. Nadobúdateľ licencie môže licencovaný materiál sprístupniť pomocou akéhokoľvek média vrátane tlače, digitálnych a elektronických foriem, bez toho, aby bolo dotknuté autorské právo poskytovateľa licencie.
                           
                        
                           
                              2.
                           
                           
                              Zmluva je obmedzená na územnú právomoc nadobúdateľa licencie.
                           
                        Zmluva nadobúda účinnosť po podpísaní oboma zmluvnými stranami a licencia sa udeľuje na dobu neurčitú.
                  II.   PODMIENKY LICENCIE
                  
                  
                           
                              1.
                           
                           
                              Nadobúdateľ licencie používa licencovaný materiál na účely vykonávania smernice o biotopoch a smernice o vtákoch, predovšetkým:
                              
                                          i)
                                       
                                       
                                          na identifikovanie oblastí, ktoré sú súčasťou sústavy Natura 2000, pretože sa určili ako „osobitné chránené územie“ alebo uviedli na zozname ako „lokalita s európskym významom“ podľa smernice o biotopoch alebo klasifikovali ako „osobitne chránené územie“ podľa smernice o vtákoch alebo
                                       
                                    
                                          ii)
                                       
                                       
                                          na určenie opatrení a krokov, ktoré priamo prispievajú k vytváraniu, riadeniu alebo podpore sústavy Natura 2000.
                                       
                                    
                        
                           
                              2.
                           
                           
                              Nadobúdateľ licencie môže licencovaný materiál takisto používať pri výrobkoch a službách, ktoré:
                              
                                          i)
                                       
                                       
                                          prispievajú k dosahovaniu cieľov ochrany konkrétnych lokalít sústavy Natura 2000, za predpokladu, že dané ciele boli stanovené v súlade so smernicou o biotopoch a smernicou o vtákoch alebo
                                       
                                    
                                          ii)
                                       
                                       
                                          pochádzajú úplne alebo v podstatnej miere z konkrétnych lokalít sústavy Natura 2000 alebo sa v nich poskytujú a sú úplne zlučiteľné s ich cieľmi ochrany, za predpokladu, že dané ciele boli stanovené v súlade so smernicou o biotopoch a smernicou o vtákoch.
                                       
                                    
                        
                           
                              3.
                           
                           
                              Nadobúdateľ licencie licencovaný materiál nesmie používať žiadnym spôsobom, ktorý by poškodzoval účely právnych predpisov a politík EÚ alebo povesť inštitúcií EÚ.
                           
                        
                           
                              4.
                           
                           
                              Nadobúdateľ licencie nesmie licencovaný materiál v celku ani sčasti zaregistrovať ako ochrannú známku ani ho nesmie zakomponovať do svojich vlastných ochranných známok v žiadnej jurisdikcii.
                           
                        
                           
                              5.
                           
                           
                              Nadobúdateľ licencie znáša všetky náklady a výdavky na vykonávanie práv nadobúdateľa licencie podľa tejto zmluvy.
                           
                        III.   PODMIENKY UDELENIA SUBLICENCIE
                  
                  
                           
                              1.
                           
                           
                              Nadobúdateľ licencie môže udeliť sublicenciu na právo používať licencovaný materiál na svojom území za rovnakých podmienok, ako sa uvádzajú v klauzule II.
                           
                        
                           
                              2.
                           
                           
                              Nadobúdateľ licencie nesmie dovoliť tretím stranám zaregistrovať licencovaný materiál v celku ani sčasti ako ochrannú známku ani ho zakomponovať do ich vlastných ochranných známok v žiadnej jurisdikcii.
                           
                        
                           
                              3.
                           
                           
                              Nadobúdateľ licencie nesmie dovoliť tretím stranám používať licencovaný materiál žiadnym spôsobom, ktorý by poškodzoval účely právnych predpisov a politík EÚ alebo povesť inštitúcií EÚ.
                           
                        IV.   AUTORSKÉ PRÁVO
                  
                  
                           
                              1.
                           
                           
                              Autorské právo na licencovaný materiál prináleží Európskej únii.
                           
                        
                           
                              2.
                           
                           
                              Na túto zmluvu sa viaže podmienka, že nadobúdateľ licencie (a všetci nadobúdatelia sublicencie) do licencovaného materiálu musia zahrnúť viditeľný odkaz skutočnosť, že autorské práva vlastní poskytovateľ licencie, a to takto:
                              © Európska únia
                           
                        
                           
                              3.
                           
                           
                              Práva uvedené v tejto dohode sa poskytujú na celé obdobie platnosti autorských práv. Táto dohoda sa nevzťahuje na znak EÚ ani/alebo na žiadnu inú ochrannú známku, obchodné meno, logo alebo grafické vyobrazenie Európskej únie. Nadobúdateľovi licencie sa neudeľujú žiadne ďalšie práva.
                           
                        V.   UKONČENIE LICENCIE
                  
                  
                           
                              1.
                           
                           
                              Ak nadobúdateľ licencie túto dohodu poruší, zmluvné strany sa zaväzujú záležitosť prediskutovať do dvadsiatich (20) pracovných dní od písomného oznámenia poskytovateľa licencie. Ak sa v primeranej lehote nedospeje k riešeniu, poskytovateľ licencie môže túto dohodu vypovedať na základe písomného oznámenia.
                           
                        VI.   PORUŠENIE TRETÍMI STRANAMI A OPATRENIA NA PRESADZOVANIE PRÁVA
                  
                  
                           
                              1.
                           
                           
                              Ak sa nadobúdateľ licencie dozvie o tom, že akákoľvek tretia strana používa licencovaný materiál spôsobom, ktorý by poškodzoval účely právnych predpisov a politík EÚ alebo povesť inštitúcií EÚ, okamžite o tejto skutočnosti písomne informuje poskytovateľa licencie.
                           
                        
                           
                              2.
                           
                           
                              Európska komisia má právo podniknúť primerané kroky proti takému používaniu v úzkej koordinácii s nadobúdateľom licencie.
                           
                        
                           
                              3.
                           
                           
                              Nadobúdateľ licencie má právo a povinnosť podniknúť kroky proti akémukoľvek údajnému porušovaniu práv duševného vlastníctva poskytovateľa licencie na licencovanom materiáli vrátane práva podať žalobu za porušovanie autorských práv, a to na vlastné náklady a vo svojom vlastnom mene.
                           
                        VII.   ADMINISTRATÍVNE USTANOVENIE
                  
                  
                           
                              1.
                           
                           
                              Všetka komunikácia medzi zmluvnými stranami týkajúca sa vykonávania tejto zmluvy, všetky oznámenia a všetka relevantná korešpondencia musí prebiehať v písomnej forme a musí sa adresovať týmto adresátom:
                              Za Európsku komisiu v mene Európskej únie je osobou zodpovednou za vykonávanie tejto zmluvy:
                              [XXXXXXXXXX]
                              Za nadobúdateľa licencie je osobou zodpovednou za vykonávanie tejto zmluvy:
                              [XXXXXXXXXXXXXXX]
                           
                        VIII.   UROVNÁVANIE SPOROV
                  
                  
                           
                              1.
                           
                           
                              Akýkoľvek spor medzi zmluvnými stranami týkajúci akejkoľvek záležitosti súvisiacej s touto dohodou musia v prvom rade skúsiť vyriešiť zodpovedné osoby zmluvných strán podľa klauzuly VII a mala by ho nastoliť strana sporu, ktorá druhej zmluvnej strane predloží oznámenie o spore.
                           
                        IX.   CELÁ DOHODA
                  
                  
                           
                              1.
                           
                           
                              Podmienky tejto dohody predstavujú úplnú dohodu medzi zmluvnými stranami vzhľadom na predmet tejto dohody.
                           
                        
                           
                              2.
                           
                           
                              Na všetkých zmenách dohody sa zmluvné strany musia dohodnúť písomne a sú podmienené formálnym dodatkom k tejto dohode.
                           
                        
                           
                              3.
                           
                           
                              Ďalej sa zmluvné strany dohodli, že žiadna z nich nebude vychádzať zo žiadnych vyhlásení, dohôd, vyjadrení ani záväzkov uskutočnených ústne či písomne pred podpísaním tejto dohody, iných než sú tie, ktoré sa výslovne začlenili do tejto dohody.
                           
                        X.   UPLATNITEĽNÉ PRÁVO
                  
                  
                           
                              1.
                           
                           
                              Táto zmluva sa riadi európskym právom a v prípade potreby sa doplní o vnútroštátne hmotné právo Belgicka. Akýkoľvek spor medzi zmluvnými stranami, ktorý nemožno vyriešiť vzájomnou dohodou, sa postúpi Súdnemu dvoru Európskej únie.
                           
                        
                     Vyhotovené v dvoch exemplároch v Bruseli dňa ….
                     
                        Podpis za Európsku komisiu v mene Európskej únie:
                        Podpis za nadobúdateľa licencie:
                     
                  
               
            
            
               
                  Príloha
                  LICENCOVANÝ MATERIÁL: LOGO SÚSTAVY NATURA 2000
                  
                     
                  © Európska únia
                  
                     
                  © Európska únia
               
            
            
               (1)  Ú. v. ES L 206, 22.7.1992, s. 7.
            
               (2)  Ú. v. EÚ L 20, 26.1.2010, s. 7.